Príloha č. 1 k zmluve o dielo:

Projektová dokumentácia stavby (DSPRS) „Podchod Trieda arm. gen. L. Svobodu – Adlerova, Košice - rekonštrukcia“

**Špecifikácia, technické požiadavky**

(technický rozsah na spracovanie DSPRS, IČ a AD)

1. Názov:

# Dokumentácia stavby (DSPRS) „Podchod Trieda arm. gen. L. Svobodu – Adlerova, Košice - rekonštrukcia“

# 2.  Predmet (špecifikácia) diela:

# Vypracovanie dokumentácie stavby na stavebné povolenie (DSP) v podrobnosti dokumentácie na realizáciu stavby (DRS) (ďalej len „DSPRS“) - projekčné riešenie rekonštrukcie podchodu pre chodcov v rozsahu špecifikovanom v ods. *2.1.* tejto prílohy, inžinierska činnosť (ďalej len „IČ“) v rozsahu špecifikovanom v ods. *2.2.* tejto prílohy, výkon činnosti autorského dohľadu projektanta (ďalej len „AD“) v rozsahu špecifikovanom v ods. *2.3.* tejto prílohy, a. i. činnosti nevyhnutné na riadne a včasné vykonanie diela podľa zmluvy a tejto prílohy*.*

***2****.1. DSPRS - požiadavky na vypracovanie DSPRS:*

## DSPRS bude vypracovaná v slovenskom jazyku podľa všeobecne záväzných právnych predpisov a nariadení, technických noriem a predpisov v platnom znení v čase spracovania DSPRS so základnými náležitosťami danými technickými predpismi TP 019 (TP 03/2006) Dokumentácia stavieb ciest, Technické podmienky /TP sú dostupné na webovej stránke [www.ssc.sk](http://www.ssc.sk)/, zákonom č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov a vyhláškou MŽP SR č. 453/2000 Z. z., ktorou sa vykonávajú niektoré ustanovenia stavebného zákona.

Obsah a rozsah DSPRS: bude vychádzať z TP 019 a jej príloh a to primerane k predmetu DSPRS/časti DSPRS: Príloha č. 2 Požiadavky na spracovanie dokumentácie stavby, Príloha č. 7 Podklady a požiadavky na vypracovanie dokumentácie na stavebné povolenie (DSP), Príloha č. 8 Základné náležitosti dokumentácie na stavebné povolenie (DSP), Príloha č. 9 Podklady a požiadavky na vypracovanie dokumentácie na realizáciu stavby (DRS) a Príloha č. 10 Základné náležitosti dokumentácie na realizáciu stavby (DRS) - A. Sprievodná správa B.1 Prehľadná situácia, B.2 Celková situácia stavby (na podklade katastrálnej mapy), B.3 Pozdĺžny rez, B.4/B.5 Ortofotomapa, B.6 Vizualizácie, C.1 Koordinačný výkres, C.2 Dopravné značenie celej stavby, D. Písomnosti a výkresy objektov, F. Dokumentácia meračských prác, G. Plán BOZP, I. POV, O. Rozpočet a výkaz výmer /ocenený položkovitý rozpočet vrátane neoceneného výkazu výmer/.

Všetky prílohy jednotlivých častí DSPRS budú potvrdené odborne spôsobilou osobou v príslušnom odbore v zmysle platných predpisov.

Geodetická dokumentácia bude overená v zmysle zákona NR SR č. 215/1995 Z. z. o geodézii a kartografii v znení neskorších predpisov.

Technické požiadavky uvedené v DSPRS a v cenovej časti sa nesmú odvolávať na konkrétneho výrobcu, výrobný postup, obchodné označenie, patent, typ, oblasť alebo miesto pôvodu alebo výroby, a pod., pokiaľ to nie je nevyhnutné.

*Formy a počty dodania DSPRS a dokladovej časti:*

DSPRS vrátane dokladovej časti bude dodaná do sídla objednávateľa uvedeného v texte výzvy.

Formy a počty dodania:

DSPRS - výkresová časť a súhrnné/technické správy:

- tlačená forma: 12 x,

- elektronická forma (CD nosič) vo formáte .doc a .dwg resp. dgn: 3 x.

DSPRS – cenová časť (ocenený položkovitý rozpočet a neocenený výkaz výmer):

Položkovitý rozpočet bude spracovaný v aktuálnej cenovej úrovni v členení: krycí list rozpočtu, rekapitulácia, položkovitý rozpočet (na jednotlivé stavebné objekty, resp. časti rozpočtu); nebudú použité kumulované položky a v popise jednotlivých položiek výkazu výmer nebude uvedený názov výrobku, označenie výrobcu a pod., pokiaľ to nie je nevyhnutné.

- tlačená forma (s podpisom a pečiatkou spracovateľa): 3 x

- elektronická forma vo formáte .xls: 2 x

Dokladová časť (stanoviská/vyjadrenia, posudky, protokoly a pod.):

- tlačená forma: 6 x; z toho 1 x originály dokladov

- elektronická forma (CD nosič) vo formáte .pdf: 2x

Elektonická forma DSPRS musí byť zhodná s tlačenou formou DSPRS.

*Identifikačné údaje stavby:*

### Stavba: Podchod pod Triedou arm. gen. L. Svobodu

### /Adlerova ul./

Kraj: Košický

Okres: Košice III

Miesto: Košice, Mestká časť Košice – Dargovských hrdinov

Katastrálne územie: Furča

Druh stavby: rekonštrukcia

Druh komunikácie

nad podchodom: MK Trieda arm. gen. L. Svobodu, MZ 20,5/60, funkčná trieda B2

Navrhovaná kategória

komunikácie: súčasné šírkové usporiadanie (zachovanie jestvujúcich šírkových parametrov)

*Rozsah riešenia (projektových prác a i. činností):*

Riešenie stavby musí rešpektovať príslušné technické a právne predpisy a normy a musí byť ekonomické ako z pohľadu realizácie, tak aj z pohľadu prevádzky a údržby.

Rozsah projektových prác a doplňujúcich prieskumov a meraní:

definitívny rozsah projektových prác sa stanoví po posúdení optimálneho technického riešenia stavby určeného na základe na základe výsledku prehliadky, stavebno-technického stavu podchodu, statického posúdenia a odsúhlasenia objednávateľom:

*-*prehliadky a merania – podrobná prehliadka a protokol z prehliadky objektu podchodu a dotknutých komunikácií, účelové mapovanie, trieda presnosti 2, geodetický elaborát v rozsahu požadovanom TP 019,

- posúdenie statického stavu podchodu,

- kompletné riešenie rekonštrukcie podchodu a hydroizolačného systému (podľa zistených statických a stavebných porúch objektu a odsúhlasenia objednávateľom),

- riešenie opráv zvislých a vodorovných povrchov podchodu (obkladov, omietok, malieb, dlažby),

- riešenie opráv schodov (na obidvoch stranách podchodu) s riešením prístupu pre osoby s obmedzenou schopnosťou pohybu a orientácie v súlade s platnou legislatívou a konštrukcie priľahlých chodníkov,

- riešenie opráv kovových konštrukcií podchodu a zastrešenia vstupov do podchodu,

- riešenie odvodnenia podchodu a schodov,

- riešenie osvetlenia podchodu vrátane elektroinštalácie a elektrickej prípojky,

- spätné úpravy dotknutých plôch (spevnené plochy, jestvujúca zeleň),

- riešenie ochrany jestvujúcich inžinierskych sietí v zmysle požiadaviek vlastníkov/ správcov sietí podzemných rozvodov a zariadení,

- riešenie bezpečnostných zariadení (zábradlia a pod.), uzatvárania podchodu (mreže) a kamerového systému (mestská polícia) vrátane elektrickej prípojky,

- riešenie organizácie dopravy a dočasného dopravného značenia s odsúhlasením Krajským dopravným inšpektorátom KR PZ v Košiciach.

*2.2. Výkon inžinierskej činnosti (ďalej len „IČ“):*

*-*výkon všetkých činností a úkonov potrebných pre projekčnú prípravu (zabezpečenie vstupných podkladov, všetkých potrebných stavebno-technických informácií a podkladov potrebných na spracovanie DSPRS/častí DSPRS vrátane podkladov z KN), vypracovanie a prerokovanie DSPRS/častí DSPRS (vykonanie všetkých a akýchkoľvek činností a úkonov potrebných na odsúhlasenie DSPRS objednávateľom, KDI KR PZ v Košiciach, MČ Košice – Dargovských hrdinov a vlastníkmi/správcami všetkých stavbou dotknutých rozvodov inžinierskych sietí a zariadení, a získanie ich kladných písomných vyjadrení/stanovísk) a dodanie kompletnej DSPRS a výstupov „IČ“ (dokladov) podľa *ods. 2.1.* tejto prílohy,

- účasť na povoľovacích konaniach stavby zvolaných príslušnými stavebnými úradmi príp. iných rokovaniach týkajúcich sa stavby vrátane poskytnutia požadovaných stanovísk/vysvetlení k DSPRS, vysvetlení/doplnení požadovaných v rámci procesu verejného obstarávania na zhotoviteľa stavby v súlade so zákonom o verejnom obstarávaní aj po uplynutí termínu dodania DSPRS.

2.3. Výkon činnosti autorského dohľadu projektanta (ďalej len „AD“)

- občasný odborný autorský dohľad projektanta nad uskutočňovaním stavby podľa DSPRS overenej príslušným stavebným úradom/úradmi v stavebnom konaní a to počas celej doby realizácie stavby, t. j. od odovzdania staveniska stavby a jeho prevzatia zhotoviteľom až po odovzdanie stavby a jej prevzatie objednávateľom,

- účasť na odovzdaní staveniska zhotoviteľovi stavby,

**-**účasť na operatívnych a kontrolných dňoch stavby; na výzvu objednávateľa je AD povinný dostaviť sa na stavbu do 3 dní, v mimoriadnych prípadoch do 24 hod., v prípade zložitých riešení a v prípade potreby stanoviska jednotlivých špecialistov je AD povinný dodať svoje stanovisko v termíne dohodnutom s objednávateľom, stanovenom podľa zložitostí riešení,

- účasť na kontrole a preberaní prác a konštrukcií/prvkov, ktoré sú rozhodujúce pri realizácii jednotlivých objektov, resp. majú byť ďalším postupom zakryté alebo sa stanú neprístupnými,

- účasť na vykonávaní všetkých potrebných skúšok a meraní stanovených v DSPRS, všeobecne záväzných právnych predpisoch a v technických normách,

**-**kontrola súladu realizovanej stavby s DSPRS overenou stavebným úradom s prihliadnutím na podmienky určené stavebným povolením a poskytovanie vysvetlení/ stanovísk potrebných pre plynulosť výstavby,

**-**posudzovanie návrhov zhotoviteľa stavby na zmeny a odchýlky z pohľadu dodržania technicko – ekonomických parametrov stavby, príp. ďalších údajov a ukazovateľov,

- posudzovanie návrhov na prípadné zmeny DSPRS/časti DSPRS oproti DSPRS overenej príslušným stavebným úradom,

- v prípade, že skutkový stav zistený na stavenisku nezodpovedá predpokladom v DSPRS, navrhovať technické riešenie vyvolanej zmeny, vrátane komplexného projekčného spracovania zmeny technického riešenia a dodania v 4 vyhotoveniach vrátane vyhotovenia oceneného položkovitého rozpočtu a neoceneného výkazu výmer,

- písomné vyjadrenie k prípadným naviac prácam (nad rozsah stanovený v DSPRS, príp. jej cenovej časti) ako sú napr. požiadavky na väčšie množstvo prác a dodávok výrobkov oproti uvedeným v rozpočte resp. k prácam a dodávkam výrobkov nezahrnutým do rozpočtu, k prípadným zmenám stavebných a technologických postupov a pod. a k ich oceneniu,

**-**sledovanie postupu výstavby z hľadiska technického a technologického, dodržiavania podmienok stanovených v DSPRS, z hľadiska dodržiavania platných technických noriem a predpisov a všeobecne záväzných právnych predpisov a nariadení,

**-**účasť na odovzdaní a prevzatí stavby/časti stavby,

- odsúhlasenie dokumentácie skutočného realizovania stavby (DSRS).

AD bude zaznamenávať svoje rozhodnutia do stavebného denníka vedeného na stavbe, resp. formou samostatného písomného vyjadrenia/stanoviska.